Diari Oficial de la Generalitat Valenciana


Sumari del DOGV 9281, del 18-02-2022 (2022/799)

Informació pública de l'aprovació de l'informe ambiental i territorial estratègic de la modificació puntual número 9 del Pla general.
-------------------------------------------------------------------------------------------------------------------------------------

### Dades del document

Número de DOGV
:   9281

Data del DOGV
:   18-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/799


Data del document
:   01-02-2022

Organisme emissor
:   Ajuntament de Carlet

Tipus de document
:   Anunci

Descriptors 

:   * Carlet
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 9 del Pla general. [2022/799]  
La Junta de Govern de l'Ajuntament de Carlet, en qualitat d'òrgan ambiental i territorial municipal, en virtut de l'acord del Ple de 29 de setembre de 2016, vista la proposta de la Comissió d'avaluació ambiental estratègica de plans i programes de l'Ajuntament de Carlet, adoptada en sessió de 20 de gener de 2022 ha resolt:  
  
Primer. Concloure que la proposta de modificació puntual del Pla general de Carlet, número 9, que es refereix a la definició de l'ús comercial; l'ús Par3 (aparcament a l'aire lliure) que passa a ser compatible en les zones d'ACA i ENS; els paràmetres urbanístics relatius al volum i altures, nombre mínim de plantes en les zones ACA i ENS i condicions dels locals d'aparcament de vehicles no té efectes significatius sobre el medi ambient de conformitat amb els criteris establits en l'annex VIII del text refós de la Llei d'ordenació del territori, urbanisme i paisatge aprovat per Decret legislatiu 1/2021, de 18 de juny.  
  
  
Segon. Emetre informe ambiental i territorial estratègic favorable en el procediment d'avaluació ambiental i territorial estratègica simplificada de la modificació puntual del Pla general de Carlet, número 9.  
  
Tercer. Sol·licitar als tècnics del Departament d'Urbanisme que presenten la versió completa de la modificació del pla, per a iniciar la tramitació urbanística de l'expedient, i que hi incorporen, en la mesura de les possibilitats, tots els condicionaments i observacions continguts en els informes formulats en la fase d'avaluació ambiental i territorial estratègica per les diverses administracions afectades.  
  
Quart. Publicar un extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana i en el portal de transparència de l'Ajuntament de Carlet.  
  
Contra l'acord de la Junta de Govern Local pel qual s'emet l'informe ambiental i territorial estratègic pel procediment simplificat no es podrà interposar cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
La resolució d'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'aprovara aquesta modificació en el termini màxim de quatre anys des de la publicació.  
  
Carlet, 1 de febrer de 2022.- L'alcaldessa: Dolores Inmaculada Navarro Lacuesta.